ddrg/super_eurlex huggingface dataset:
Úradný vestník L 236 , 23/09/2003 S. 0869 - 0869



B. NAKLADANIE S ODPADMI 1. 31993 R 0259: Nariadenie Rady (EHS) č. 259/93 z 1. februára 1993 o kontrole a riadení pohybu zásielok odpadov v rámci, do a z Európskeho spoločenstva (Ú. v. ES L 30, 6.2.1993, s. 1) v znení naposledy zmenenom a doplnenom predpisom: - 32001 R 2557: nariadenie Komisie (ES) č. 2557/2001 z 28.12.2001 (Ú. v. ES L 349, 31.12.2001, s. 1). a) Do 31. decembra 2005 budú všetky zásielky odpadov na Maltu, ktoré sú určené na zhodnocovanie a ktoré sú uvedené v prílohách II, III a IV nariadenia (EHS) č. 259/93, ako aj zásielky odpadov určených na zhodnocovanie, ktoré nie sú uvedené v týchto prílohách, oznámené príslušným orgánom a spracované v súlade s ustanoveniami článkov 6, 7 a 8 nariadenia. b) Bez ohľadu na ustanovenia článku 7 ods. 4 nariadenia (EHS) č. 259/93 vznesú príslušné orgány námietky proti zásielkam odpadov určených na zhodnocovanie, ktoré sú uvedené v prílohách II, III a IV nariadenia, a proti zásielkam odpadov určených na zhodnocovanie, ktoré nie sú uvedené v týchto prílohách, ktoré sú určené pre zariadenie, na ktoré sa vzťahuje dočasná výnimka, počas doby, počas ktorej sa na toto zariadenie vzťahuje táto dočasná výnimka z niektorých ustanovení smernice 2001/80/ES o obmedzení emisií určitých znečisťujúcich látok do ovzdušia z veľkých spaľovacích zariadení [5]. 2. 31994 L 0062: Smernica Európskeho parlamentu a Rady 94/62/ES z 20. decembra 1994 o obaloch a odpadoch z obalov (Ú. v. ES L 365, 31.12.1994, s. 10). a) Bez ohľadu na ustanovenia článku 6 ods. 1 písm. a) smernice 94/62/ES dosiahne Malta do 31. decembra 2009 ciele celkového zhodnocovania nasledujúcich obalových materiálov, a to v súlade s týmito čiastkovými cieľmi: - recyklácia plastov: 5 % hmotnosti ku dňu pristúpenia, 5 % v roku 2004, 5 % v roku 2005, 7 % v roku 2006, 10 % v roku 2008 a 13 % v roku 2008; - cieľ celkovej recyklácie: 18 % hmotnosti ku dňu pristúpenia, 21 % v roku 2004 a 25 % v roku 2005; - cieľ celkového zhodnocovania: 20 % hmotnosti ku dňu pristúpenia, 27 % v roku 2004, 28 % v roku 2005, 34 % v roku 2006, 41 % v roku 2007 a 47 % v roku 2008. b) Bez ohľadu na ustanovenia článku 18 smernice 94/62/ES sa požiadavka nebrániť uvádzaniu obalov, ktoré spĺňajú ustanovenia smernice, na trh na území Malty nebude na Malte do 31. decembra 2007 uplatňovať na ustanovenia maltských vnútroštátnych právnych predpisov, podľa ktorých sa sýtené nápoje s obsahom alkoholu nižším ako 2 % predávajú balené v sklenených fľašiach na opakované plnenie alebo sa odberajú z kovových sudov. [5] Ú. v. ES L 309, 27.11.2001, s. 1. --------------------------------------------------
Úradný vestník L 236 , 23/09/2003 S. 0793 - 0793



I. PRÁVNE PREDPISY V OBLASTI VETERINÁRSTVA 1. 31964 L 0432: Smernica Rady 64/432/EHS z 26. júna 1964 o veterinárnych otázkach, ktoré ovplyvňujú obchodovanie s hovädzím dobytkom a ošípanými v rámci spoločenstva (Ú. v. ES P 121, 29.7.1964, s. 1977), v znení zmenenom, doplnenom a aktualizovanom predpisom: - 31997 L 0012: smernica Komisie 97/12/EHS zo 17.3.1997 (Ú. v. ES L 109, 25.4.1997, s. 1) a následne zmenenom a doplnenom predpismi: - 31998 L 0046: smernica Rady 98/46/EHS z 24.6.1998 (Ú. v. ES L 198, 15.7.1998, s. 22), - 32000 D 0504: rozhodnutie Komisie 2000/504/ES z 25.7.2000 (Ú. v. ES L 201, 9.8.2000, s. 6), - 32000 L 0015: smernica Európskeho parlamentu a Rady 2000/15/ES z 10.4.2000 (Ú. v. ES L 105, 3.5.2000, s. 34), - 32000 L 0020: smernica Európskeho parlamentu a Rady 2000/20/ES zo 16.5.2000 (Ú. v. ES L 163, 4.7.2000, s. 35), - 32001 D 0298: rozhodnutie Komisie 2001/298/ES z 30.3.2001 (Ú. v. ES L 102, 12.4.2001, s. 63), - 32002 R 0535: nariadenie Komisie (ES) č. 535/2002 z 21.3.2002 (Ú. v. ES L 80, 23.3.2002, s. 22), - 32002 R 1226: nariadenie Komisie (ES) č. 1226/2002 z 8.7.2002 (Ú. v. ES L 179, 9.7.2002, s. 13). Ak to bude vhodné, prijme Komisia do pristúpenia v súlade s postupom ustanovenom v článku 17 smernice Rady 64/432/EHS rozhodnutia, ktorými uzná stav nových členských štátov vo vzťahu k tuberkulóze hovädzieho dobytka, brucelóze hovädzieho dobytka, Aujeszkyho chorobe, enzootickej bovinnej leukóze, nákazlivej gastroenteritíde a brucelóze (B. suis). 2. 31991 L 0068: Smernica Rady 91/68/EHS z 28. januára 1991 o veterinárnych podmienkach pre obchodovanie s ovcami a kozami v rámci spoločenstva (Ú. v. ES L 46, 19.2.1991, s. 19) v znení zmenenom a doplnenom predpismi: - 11994 N: akt o podmienkach pristúpenia a o úpravách zmlúv - pristúpenie Rakúskej republiky, Fínskej republiky a Švédskeho kráľovstva (Ú. v. ES C 241, 29.8.1994, s. 21), - 31994 D 0164: rozhodnutie Komisie 94/164/ES z 18.2.1994 (Ú. v. ES L 74, 17.3.1994, s. 42), - 31994 D 0953: rozhodnutie Komisie 94/953/ES z 20.12.1994 (Ú. v. ES L 371, 31.12.1994, s. 14), - 32001 D 0298: rozhodnutie Komisie 2001/298/ES z 30.3.2001 (Ú. v. ES L 102, 12.4.2001, s. 63), - 32001 L 0010: smernica Európskeho parlamentu a Rady 2001/10/ES z 22.5.2001 (Ú. v. ES L 147, 31.5.2001, s. 41), - 32002 D 0261: rozhodnutie Komisie 2002/261/ES z 25.3.2002 (Ú. v. ES L 91, 6.4.2002, s. 31). Ak to bude vhodné, prijme Komisia do pristúpenia v súlade s postupom ustanovenom v článku 15 smernice Rady 91/68/EHS rozhodnutia, ktorými uzná stav nových členských štátov vo vzťahu k brucelóze (melitensis) a infekčnej agalakcii. --------------------------------------------------
Úradný vestník L 236 , 23/09/2003 S. 0814 - 0814



2. SLOBODA POSKYTOVAŤ SLUŽBY 1. 31994 L 0019: Smernica Európskeho parlamentu a Rady 94/19/ES z 30. mája 1994 o systémoch ochrany vkladov (Ú. v. ES L 135, 31.5.1994, s. 5). Bez ohľadu na ustanovenia článku 7 ods. 1 smernice 94/19/ES sa do 31. decembra 2007 na Estónsko nevzťahuje minimálna výška ochrany vkladov. Estónsko zabezpečí, aby jeho systém ochrany vkladov poskytoval do 31. decembra 2005 náhrady najmenej vo výške 6391 EUR a od 1. januára 2006 do 31. decembra 2007 najmenej vo výške 12782 EUR. Počas prechodného obdobia ostáva zachované právo ostatných členských štátov zabrániť prevádzkovaniu pobočky estónskej úverovej inštitúcie zriadenej na ich území, pokiaľ sa nezačlení do úradne uznaného systému ochrany vkladov na území dotknutého členského štátu, aby sa vyrovnal rozdiel medzi estónskou výškou ochrany vkladov a minimálnou výškou uvedenou v článku 7 ods. 1. Požiadavku minimálnej výšky ochrany vkladov, uvedenú v článku 7 ods. 1, ktorá sa vzťahuje na pobočku estónskej úverovej inštitúcie prevádzkovanej v dotknutom členskom štáte, možno splniť aj prostredníctvom estónskeho systému ochrany vkladov. 2. 31997 L 0009: Smernica Európskeho parlamentu a Rady 97/9/ES z 3. marca 1997 o systémoch náhrad pre investorov (Ú. v. ES L 84, 26.3.1997, s. 22). Bez ohľadu na ustanovenia článku 4 ods. 1 smernice 97/9/ES sa do 31. decembra 2007 na Estónsko nevzťahuje minimálna výška náhrady. Estónsko zabezpečí, aby jeho systém náhrad pre investorov poskytoval do 31. decembra 2005 náhradu najmenej vo výške 6391 EUR a od 1. januára 2006 do 31. decembra 2007 najmenej vo výške 12782 EUR. Počas prechodného obdobia ostáva zachované právo ostatných členských štátov zabrániť prevádzkovaniu pobočky estónskej investičnej spoločnosti zriadenej na ich území, pokiaľ sa nezačlení do úradne uznaného systému náhrad pre investorov na území dotknutého členského štátu, aby sa vyrovnal rozdiel medzi estónskou výškou náhrady a minimálnou výškou uvedenou v článku 4 ods. 1. Požiadavku minimálnej výšky náhrad, uvedenú v článku 4 ods. 1, ktorá sa vzťahuje na pobočku estónskej investičnej spoločnosti prevádzkovanej v dotknutom členskom štáte, možno splniť aj prostredníctvom estónskeho systému náhrad pre investorov. --------------------------------------------------
Úradný vestník L 236 , 23/09/2003 S. 0910 - 0910



6. DANE 1. 31977 L 0388: Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia (Ú. v. ES L 145, 13.6.1977, s. 1) v znení naposledy zmenenom a doplnenom predpisom: - 32002 L 0038: smernica Rady 2002/38/ES zo 7.5.2002 (Ú. v. ES L 128, 15.5.2002, s. 41). a) Bez ohľadu na ustanovenia článku 12 ods. 3 písm. a) smernice 77/388/EHS je Slovinsko oprávnené ponechať v platnosti bod (i) do uplynutia prechodného obdobia uvedeného v článku 28l smernice, najdlhšie však do 31. decembra 2007, zníženú sadzbu dane z pridanej hodnoty najmenej vo výške 8,5 % z prípravy jedál a bod (ii) do 31. decembra 2007 zníženú sadzbu dane z pridanej hodnoty najmenej vo výške 5 % na dodávky stavebných, rekonštrukčných a údržbových prác pre obytné domy, ktoré nie sú poskytované v rámci sociálnej politiky, a s výnimkou stavebných materiálov. b) Na účely článku 28 ods. 3 písm. b) smernice 77/388/EHS je Slovinsko oprávnené ponechať v platnosti oslobodenie medzinárodnej osobnej dopravy uvedenej v bode 17 prílohy F smernice, od dane z pridanej hodnoty, pokiaľ bude splnená podmienka stanovená v článku 28 ods. 4 smernice, najdlhšie však pokiaľ bude ktorýkoľvek zo súčasných členských štátov uplatňovať rovnaké oslobodenie. 2. 31992 L 0079: Smernica Rady 92/79/EHS z 19. októbra 1992 o aproximácii daní z cigariet (Ú. v. ES L 316, 31.10.1992, s. 8) v znení naposledy zmenenom a doplnenom predpisom: - 32002 L 0010: smernica Rady 2002/10/ES z 12.2.2002 (Ú. v. ES L 46, 16.2.2002, s. 26). Bez ohľadu na ustanovenia článku 2 ods. 1 smernice 92/79/EHS je Slovinsko oprávnené odložiť uplatňovanie celkovej minimálnej spotrebnej dane vo výške 60 EUR a 64 EUR na 1000 cigariet najbežnejšej cenovej kategórie do 31. decembra 2007, ak bude počas tohto obdobia postupne upravovať svoju sadzbu spotrebnej dane smerom k celkovej minimálnej spotrebnej dani stanovenej v smernici. Bez toho, aby boli dotknuté ustanovenia článku 8 smernice Rady 92/12/EHS o všeobecnom systéme pre výrobky podliehajúce spotrebnej dani, o držbe, pohybe a monitorovaní takýchto výrobkov, [2] a po upovedomení Komisie sú členské štáty oprávnené počas uplatňovania uvedenej výnimky ponechať v platnosti rovnaké množstevné obmedzenia pre cigarety, ktoré sa môžu dovážať na ich územie zo Slovinska bez ďalšej platby spotrebnej dane, aká sa uplatňuje pri dovoze z tretích krajín. Členské štáty, ktoré využijú túto možnosť, sú oprávnené vykonávať nevyhnutné kontroly, ktoré však nesmú brániť riadnemu fungovaniu vnútorného trhu. [2] Ú. v. ES L 76, 23.3.1992, s. 1 smernica v znení naposledy zmenenom a doplnenom smernicou Rady 2000/47/ES (Ú. v. ES L 193, 29.7.2000, s. 73). --------------------------------------------------
Úradný vestník L 236 , 23/09/2003 S. 0867 - 0867



6. DOPRAVNÁ POLITIKA 1. 31992 L 0006: Smernica Rady 92/6/EHS z 10. februára 1992 o montáži a používaní zariadení obmedzujúcich rýchlosť pre určité kategórie motorových vozidiel v spoločenstve (Ú. v. ES L 57, 2.3.1992, s. 27). Bez ohľadu na ustanovenia článku 2 a článku 3 ods. 1 smernice 92/6/EHS nemusia byť do 31. decembra 2005 vozidlá, ktoré sú na Malte používané výlučne vo vnútroštátnej doprave, vybavené zariadeniami obmedzujúcimi rýchlosť. 2. 31996 L 0096: Smernica Rady 96/96/EHS z 20. decembra 1996 o aproximácii právnych predpisov členských štátov o kontrole technického stavu motorových vozidiel a ich prípojných vozidiel (Ú. v. ES L 46, 17.2.1997, s. 1) v znení naposledy zmenenom a doplnenom predpismi: - 32001 L 0011: smernica Komisie 2001/11/ES zo 14.2.2001 (Ú. v. ES L 48, 17.2.2001, s. 20). Do 31. decembra 2004 nepodliehajú bez ohľadu na ustanovenia článku 1 smernice 96/96/ES technickej kontrole tieto body, pokiaľ ide o motorové vozidlá používané na Malte výlučne vo vnútroštátnej doprave, ktoré patria do týchto kategórií uvedených v prílohách I a II: - bod 5.3 pre kategórie vozidiel 1 - 6; - body 6.1.6, 6.2, 7.1, 7.8, 7,9 a 7.10 pre kategórie vozidiel 1 - 3; a - body 6.2 a 7.5 pre kategórie vozidiel 4 - 6. 3. 31999 L 0062: Smernica Európskeho parlamentu a Rady 1999/62/ES zo 17. júna 1999 o spoplatnení používania určitých dopravných infraštruktúr ťažkými nákladnými vozidlami. (Ú. v. ES L 187, 20.7.1999, s. 42). Bez ohľadu na ustanovenia článku 6 ods. 1 smernice 1996/62/ES sa na Malte do 31. decembra 2004 nebudú uplatňovať minimálne sadzby dane stanovené v prílohe I k smernici pre vozidlá, ktoré sa používajú v medzinárodnej doprave. Počas tohto obdobia nesmú byť sadzby dane uplatňované Maltou na tieto vozidlá nižšie ako 80 % minimálnych sadzieb dane stanovených v prílohe I k smernici. Bez ohľadu na ustanovenia článku 6 ods. 1 smernice 1996/62/ES neplatia na Malte do 31. decembra 2005 minimálne sadzby dane stanovené v prílohe I k smernici pre vozidlá, ktoré sa používajú výlučne vo vnútroštátnej doprave. Počas tohto obdobia nesmú byť sadzby dane uplatňované Maltou na tieto vozidlá nižšie ako 65 % minimálnej sadzby dane stanovenej v prílohe I k smernici. --------------------------------------------------
Úradný vestník L 236 , 23/09/2003 S. 0921 - 0922



A. KVALITA OVZDUŠIA 31994 L 0063: Smernica Európskeho parlamentu a Rady 94/63/ES z 20. decembra 1994 o obmedzení emisií prchavých organických zlúčenín (POZ), ktoré vznikajú pri skladovaní benzínu a jeho distribúcii z distribučných skladov do čerpacích staníc (Ú. v. ES L 365, 31.12.1994, s. 24). 1. Bez ohľadu na ustanovenia článku 3 a prílohy I smernice 94/63/ES sa požiadavky na existujúce skladovacie zariadenia v distribučných skladoch na Slovensku nevzťahujú: - do 31. decembra 2004 na 41 skladovacích zariadení s obratom vyšším ako 50000 ton/rok; - do 31. decembra 2007 na 26 skladovacích zariadení s obratom nižším ako 25000 ton/rok. 2. Bez ohľadu na ustanovenia článku 4 a prílohy II smernice 94/63/ES sa požiadavky na plnenie a vyprázdňovanie mobilných zásobníkov v distribučných skladoch na Slovensku nevzťahujú: - do 31. decembra 2004 na 3 distribučné sklady s obratom vyšším ako 150000 ton/rok; - do 31. decembra 2007 na 5 distribučných skladov s obratom nižším ako 150000 ton/rok. 3. Bez ohľadu na ustanovenia článku 5 smernice 94/63/ES sa požiadavky na existujúce mobilné zásobníky v distribučných skladoch do 31. decembra 2007 na Slovensku nevzťahujú na 74 cestných cisternových vozidiel. 4. Bez ohľadu na ustanovenia článku 6 a prílohy III smernice 94/63/ES sa požiadavky na plnenie existujúcich skladovacích zariadení na čerpacích staniciach na Slovensku nevzťahujú: - do 31. decembra 2004 na 226 čerpacích staníc s obratom vyšším ako 1000 m3/rok; - do 31. decembra 2007 na ďalších 116 čerpacích staníc s obratom vyšším ako 500 m3 /rok; - do 31. decembra 2007 na ďalších 24 čerpacích staníc s obratom najviac 500 m3/rok. --------------------------------------------------
Úradný vestník L 236 , 23/09/2003 S. 0809 - 0809



B. KVALITA VÔD 31991 L 0271: Smernica Rady 91/271/EHS z 21. mája 1991 o čistení komunálnych odpadových vôd (Ú. v. ES L 135, 30.5.1991, s. 40), v znení zmenenom a doplnenom predpisom: - 31998 L 0015: smernica Komisie 98/15/ES z 27.2.1998 (Ú. v. ES L 67, 7.3.1998, s. 29). Bez ohľadu na ustanovenia článkov 3 a 4 a článku 5 ods. 2 smernice 91/271/EHS sa v Českej republike nebudú do 31. decembra 2010 uplatňovať požiadavky na verejné kanalizácie a čistenie komunálnych odpadových vôd, a to v súlade s týmito čiastkovými cieľmi: pokiaľ ide o aglomerácie s viac ako 10000 ekvivalentnými obyvateľmi, zabezpečí Česká republika súlad s ustanoveniami smernice pre 18 aglomerácií najneskôr ku dňu pristúpenia a pre ďalších 36 aglomerácií s rovnakým počtom ekvivalentných obyvateľov do 31. decembra 2006. --------------------------------------------------
Úradný vestník L 236 , 23/09/2003 S. 0856 - 0856



9. COLNÁ ÚNIA 31987 R 2658: Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 7.9.1987, s. 1) v znení zmenenom a doplnenom predpismi: - 32002 R 0969: nariadenie Komisie (ES) č. 969/2002 zo 6.6.2002 (Ú. v. ES L 149, 7.6.2002, s. 20). a) Bez ohľadu na ustanovenia článku 5 ods. 1 nariadenia (EHS) č. 2658/87 je Maďarsko do konca tretieho roka nasledujúceho po dni pristúpenia, najneskôr však do 31. decembra 2007, oprávnené otvoriť ročnú colnú kvótu na nelegovaný hliník (kód KN 76011000) v súlade s týmto harmonogramom: - počas prvého roka vo výške najmenej 110000 ton pri sadzbe 2 % ad valorem, najmenej však vo výške tretiny platnej sadzby EÚ; - počas druhého roka vo výške najmenej 70000 ton pri sadzbe 4 % ad valorem, najmenej však vo výške dvoch tretín platnej sadzby EÚ; - počas tretieho roka vo výške najmenej 20000 ton pri sadzbe 4 % ad valorem, najmenej však vo výške dvoch tretín platnej sadzby EÚ; ak dotknutý tovar: - bol prepustený do colného režimu voľný obeh na maďarskom území a je tam spotrebovaný alebo prepracovaný a nadobudne tam pôvod v spoločenstve a - zostane pod colným dohľadom podľa príslušných ustanovení spoločenstva o konečnej spotrebe podľa článkov 21 a 82 nariadenia Rady (EHS) č. 2913/92, ktorým sa ustanovuje Colný zákonník spoločenstva. [7]. b) Predchádzajúce ustanovenia sa uplatnia iba v prípade, ak sa k colnému vyhláseniu na prepustenie do colného režimu voľný obeh predloží licencia vydaná príslušnými maďarskými orgánmi, ktorá potvrdzuje, že na dotknutý tovar sa vzťahujú predchádzajúce ustanovenia. c) Komisia a príslušné maďarské orgány prijmú všetky opatrenia potrebné, aby sa zabezpečilo, že konečná spotreba dotknutého tovaru alebo jeho prepracovanie, ktorým nadobudne pôvod v spoločenstve, sa uskutoční na území Maďarska. [7] Ú. v. ES L 302, 19.10.1992, s. 1, nariadenie v znení naposledy zmenenom a doplnenom nariadením Európskeho parlamentu a Rady (ES) č. 2700/2000 (Ú. v. ES L 311, 12.12.2000, s. 17). --------------------------------------------------
Úradný vestník L 236 , 23/09/2003 S. 0985 - 0985



44. Vyhlásenie Komisie Európskych spoločenstiev k záverom konferencie o pristúpení s Lotyšskom Nakladanie s nevyužívanou pôdou, napríklad navrátenie pôdy do pôvodného stavu a/alebo predchádzanie uzavretej krajine, možno podporiť v rámci opatrení podľa článku 33 nariadenia (ES) č. 1257/1999 v Jednotnom plánovacom dokumente podľa cieľa I. Článok 33 poskytuje v tejto súvislosti viaceré možnosti; napr. podľa ôsmej zarážky pre riadenie poľnohospodárskych vodných zdrojov, najmä však podľa jedenástej zarážky, v ktorej je uvedené, že podporu možno poskytnúť na ochranu životného prostredia v súvislosti s poľnohospodárstvom, lesným hospodárstvom a ochranou krajiny, ako aj so zlepšením ochrany zvierat. Táto podpora môže byť vo forme jednotnej platby pre nakladanie s nevyužívanou pôdou spôsobom ohľaduplným k životnému prostrediu. Navrhnuté opatrenie by nemalo ako osobitný cieľ zahŕňať opätovné využívanie pôdy na poľnohospodársku výrobu, na ktorú sa vzťahuje spoločná organizácie trhu, alebo jej uloženie ladom. Pôdu vo vlastníctve poľnohospodárov, s ktorou sa nakladá uvedeným spôsobom, môžu títo poľnohospodári využívať spolu s poľnohospodárskou pôdou s cieľom zmeniť ich súčasné výrobné metódy tak, aby chránili životné prostredie a zachovali krajinu. V tomto prípade možno poskytnúť ďalšiu podporu v rámci agro-environmentálnych opatrení uvedených v článku 22 nariadenia (ES) č. 1257/1999. --------------------------------------------------
Úradný vestník L 236 , 23/09/2003 S. 0912 - 0912



C. OBMEDZOVANIE ZNEČISŤOVANIA ŽIVOTNÉHO PROSTREDIA PRIEMYSLOM A MANAŽMENT RIZÍK 31996 L 0061: Smernica Rady 96/61/ES z 24. septembra 1996 o integrovanej prevencii a kontrole znečisťovania životného prostredia (Ú. v. ES L 257, 10.10.1996, s. 26). Bez ohľadu na ustanovenia článku 5 ods. 1 smernice Rady 96/61/ES sa požiadavky pre vydávanie povolení pre existujúce zariadenia, pokiaľ ide o povinnosť prevádzkovať tieto zariadenia v súlade s hodnotami emisných limitov, ekvivalentnými ukazovateľmi alebo technickými opatreniami založenými na najlepšej dostupnej technológii podľa článku 9 ods. 3 a 4, nebudú v Slovinsku uplatňovať na tieto zariadenia, a to do dňa uvedeného pre jednotlivé zariadenia: - SŽ Acroni, Jesenice, 30. október 2010; - SŽ Metal Ravne, Koroškem, 30. október 2011; - IMP Livar, Ivančna Gorica, 30. október 2008; - Mariborska livarna, Maribor, 30. október 2011; - IGM Zagorje, Zagorje, 30. október 2011; - Steklarna Rogaška, Rogaška, 30. október 2010; - Komunala Nova Gorica, Nova Gorica, 30. október 2008; - Komunala Trbovlje, Trbovlje, 30. október 2008; - Radeče papir, Radeče, 30. október 2010; - Industrija usnja Vrhnika, Vrhnika, 30. október 2010; - Ljubljanske mlekarne, Ljubljana, 30. október 2011; - Kmetijski kombinat Ptuj, Ptuj, 30. október 2010; - Farma Ihan, Domžale, 30. október 2010; - Farma Stična, Stična, 30. október 2010; - Ljutomerčan Cven, Cven, 30. október 2010. Do 30. októbra 2007 budú pre tieto zariadenia vydané plne zosúladené povolenia, ktoré budú obsahovať individuálne záväzné časové harmonogramy pre dosiahnutie úplného súladu. Týmito povoleniami sa do 30. októbra 2007 zabezpečí dosiahnutie súladu so všeobecnými zásadami, ktorými sa spravujú povinnosti prevádzkovateľov, ako sú uvedené v článku 3 smernice. --------------------------------------------------
Úradný vestník L 236 , 23/09/2003 S. 0850 - 0851



A. PRÁVNE PREDPISY V OBLASTI POĽNOHOSPODÁRSTVA 1. 1. 31997 R 2597: Nariadenie Rady (ES) č. 2597/97 z 18. decembra 1997, ktorým sa ustanovujú dodatočné pravidlá o spoločnej organizácii trhu s mliekom a mliečnymi výrobkami pre konzumné mlieko (Ú. v. ES L 351, 23.12.1997, s. 13), v znení naposledy zmenenom a doplnenom predpisom: - 31999 R 1602: nariadenie Rady (ES) č. 1602/1999 z 19.7.1999 (Ú. v. ES L 189, 22.7.1999, s. 43). Bez ohľadu na ustanovenia článku 3 ods. 1 písm. b) smernice (ES) č. 2597/97/ES sa počas obdobia piatich rokov odo dňa pristúpenia nebudú požiadavky na množstvo tuku uplatňovať na konzumné mlieko vyrobené v Maďarsku v tom rozsahu, že Maďarsko môže uvádzať na trh mlieko s množstvom tuku 2,8 % (m/m) ako konzumné mlieko. Konzumné mlieko, ktoré nespĺňa požiadavky na množstvo tuku môže byť uvádzané na trh iba v Maďarsku alebo vyvezené do tretej krajiny. 2. 31999 R 1493: Nariadenie Rady (ES) č. 1493/1999 zo 17. mája 1999 o spoločnej organizácii trhu s vínom (Ú. v. ES L 179, 14.7.1999, s. 1) v znení naposledy zmenenom a doplnenom predpisom: - 32001 R 2585: nariadenie Rady (ES) č. 2585/2001 z 19.12.2001 (Ú. v. ES L 345, 29.12.2001, s. 10). Bez ohľadu na ustanovenia oddielu C ods. 2 písm. d) prílohy V k nariadeniu (ES) č. 1493/1999 sa na obdobie desiatich rokov odo dňa pristúpenia pre všetky vinohradnícke oblasti v Maďarsku pre stolové vína povoľuje minimálny prirodzený obsah alkoholu 7,7 % obj. 3. 32002 R 0753: Nariadenie Komisie (ES) č. 753/2002 z 29. apríla 2001, ktorým sa stanovujú určité pravidlá uplatňovania nariadenia Rady (ES) č. 1493/1999, pokiaľ ide o popis, označovanie, prezentáciu a ochranu určitých vinárskych výrobkov (Ú. v. ES L 118, 4.5.2002, s. 1). Bez ohľadu na ustanovenia prílohy II nariadenia (ES) č. 753/2002 sa do 31. decembra 2008 povoľuje používanie názvu "Rizlingszilváni" ako synonyma pre odrodu "Müller Thurgau" pre vína vyrábané v Maďarsku a uvádzané výlučne na trh v Maďarsku. --------------------------------------------------